Omer Marsellaise Belt Inox Buckle Negre, Scubastore\nOmer - Sistemes llast busseig - Cinturons\nDescripció Omer Marsellaise Belt Inox Buckle\nLínia completa de cinturons de pesca submarina a Cordura i cautxú combinat amb sivella marseillaise.\nSi estàs interessat en Omer Marsellaise Belt Inox Buckle, has de saber que està en estoc i al millor preu online. Tots els productes de Sistemes llast busseig de la marca Omer tenen la màxima qualitat. Omer està dissenyant productes de submarinisme en exclusiva i pensant en les necessitats de tots els consumidors. Dóna un cop d’ull a les ofertes disponibles i compra online Omer Marsellaise Belt Inox Buckle avui mateix!\nCaracterístiques Omer Marsellaise Belt Inox Buckle\nSostenibilitat Omer Marsellaise Belt Inox Buckle\nAssin q el producte torna i ho comenta\nDe bona qualitat, cinturó gruixut i força llarg. El TOP!\nBonic cinturó gruixut de qualitat\n30 dies per arribar a Brasil, bon temps, dirigit al servei de l'oficina de correus que és precària, el producte és de gran qualitat. El material és més resistent del que m'imaginava molt bé !!\nEl producte va trigar una mitjana de 30 dies a arribar, per ser al Brasil és fantàstic, el cinturó és de gran qualitat.\nEl rendiment del cinturó és realment bo\nEs recomana el cinturó\nEl cinturó és realment bo\nGran preu, bona qualitat.\nHi ha preus raonables amb una gran qualitat. Fàcil d'usar.\nEstic encantat amb el producte.\nJa tenia diversos cinturons ... però aquest omer va ser el millor de tots, segons la meva opinió i l'enviament vaig a felicitar molt ràpidament.\nEl que m'agrada d'aquest cinturó és que s'adapta fàcilment al teu cos i no cau.\nVreu un bon servei de qualitat i bon informe\nEl preu és barat\nM'agrada el rendiment el millor\nEl cinturó excel·lent, amb una gran adherència al neoprè, no gira, permetent una major seguretat en cas de necessitat d'obrir la cinta.\nEl cinturó va arribar a temps i és exactament el que es descriu. Omer fa productes de bona qualitat a un preu raonable i no és una excepció. Definitivament, tornaria a comprar aquest producte.\nCoses de qualitat ... gràcies\nEl millor cinturó amb un preu fantàstic, segur per tenir una sivella ràpida. Recomano aquest article, de gran qualitat.\nMolt ràpid i molt bé\nCinturó fabricat amb una goma de gran qualitat i la sivella és forta i fàcil de deixar anar amb una mà en cas de necessitat. Molt llarg i suficients forats que s'adapta a molts contorns. No li dono les cinc estrelles perquè li vaig trobar a faltar un passador per recollir el sobrant del cinturó.\nSivella inox de cinturó omer marsellaise\nmolt bon material, em va recomanar.\nBé per al rendiment dels preus\nPolze cinturó de pes\nCINTES DE PESCA PER A PESOS, MOLT BEN REALITZADES, ENCÀNCIA FET A XINA, PERÒ LA QUALITAT ÉS IMPRESSIONA, bons productes\nL'article està fet de bon material, disseny robust. durarà molt de temps.\nUna molt petita especificació del client\nPerfecte. petita XXS mans de les dones\ncinturó súper. excel·lent qualitat. Fins i tot disposat a portar amb texans.))\nLa seva longitud és 45 cm. i l'ample ¿......? salutacions\nHola! Les mesures són 1,40 mx 4,5 cm. Moltes gràcies!\nHola quina és la longitud si us plau? gràcies\nHola! longitud és de 45 cm. Gràcies!\nÉs durable i resistent. Que els productes de silici\nBona cinta de llarga durada\naquesta és la segona cinta compro !! l'últim que mantingui més de 9 anys per a mi molt elàstica fàcil d'afegir pesos\nBona relació qualitat-preu dels productes. Les fotos i el mateix color i la forma. El material és meravellós.


El Grec arrenca amb una revetlla popular\nCanteca de Macao, la companyia belga Theatr Tol i La Troba Kung-Fú reuneixen a públic de totes les edats al Passeig Lluís Companys\nANTONI RIBAS Barcelona 03/07/2012 12:19\n260x366 Una escena de 'Pedalejant cap al cel' / MANOLO GARCIA Una escena de 'Pedalejant cap al cel' / MANOLO GARCIA\nEn els darrers anys l'espectacle inaugural del Grec sovint ha sigut objecte de polèmica, però la festa popular al Passeig Lluis Companys amb què va arrencar el festival ahir a la nit estava pensada per a satisfer sensibilitats molt diferents. Els que volien ballar com si no n'haguessin tingut prou amb la revetlla de Sant Joan van poder fer-ho amb els Canteca de Macao i la La Troba Kung-Fú i els que volien un espectacle més líric van poder gaudir amb 'Pedalejant cap al cel', l'espectacle de la companyia belga Theatr Tol.\nL'ambient era de festa arreu del Passeig Lluís Companys. A dos quarts de deu de la nit, mentre els Canteca de Macao escalfaven l'ambient, espectadors de totes les edats buscaven un racó per seure als bancs i a les jardineres del passeig. Entre la gent s'hi podia veure famílies amb nens i que portaven el sopar dins tàpers, gent gran, joves amb el gos i la bicicleta i d'altres que esperaven el seu torn a les parades de menjar per comprar-se un entrepà. L'alcalde de Barcelona, Xavier Trias i Jaume Ciurana, el tinent d'alcalde de Cultura, van arribar cap a un quart d'onze, poc abans que comencés l'espectacle teatral.\n'Pedalejant cap al cel', va canviar l'ambient festiu de la nit pel lirisme i la poesia. El muntatge representa el viatge cap a la llum de quatre àngels ballarins que pengen d'una gran estructura circular elevada per una grua. A la lona que envolta aquest carrussel s'hi van poder veure, primer, imatges relacionades amb les disciplines artístiques que acull el festival i més endavant instantànies de llocs emblemàtics de la ciutat com Les Rambles, La Pedrera, o el Fòrum. L'objectiu dels artistes era retornar el públic a la seva infantesa.\nLa segona meitat de l'espectacle, que dura mitja hora, va estar protagonitzada per una acròbata que va aparèixer entre els seus companys amb un vestit de nit vermell gegantí. Va començar cantant l''Ave Maria' de Schubert i poc després va sorprendre els assistents fugint del vestit pels baixos i fent diversos números d'acrobàcia. Com tota bona festa, va acabar amb tot el conjunt il·luminat per focs d'artifici. El públic es va ovacionar i els va aplaudir, abans de seguir la festa amb La Troba Kung-Fú i un segon passi de l'espectacle.


Des de la Unió d’Empresaris d’Hostaleria i Turisme Costa Brava Centre, us informem que aquest dissabte 27 de juny el Butlletí Oficial de l’Estat (BOE) va publicar el Reial Decret-Llei 24/2020 de mesures socials de reactivació de l’ocupació, de protecció del treball autònom i de competitivitat del sector industrial. A continuació, fem un resum dels detalls de la pròrroga dels ERTO i les mesures extraordinàries que inclou aquesta publicació.\nExpedients de força major (article 22 RD-L 8/2020):\nLa pròrroga només s’aplicarà als expedients de regulació temporal d’ocupació per causa de força major que hagin estat sol·licitats abans de l’entrada en vigor de la norma.\nEl període de vigència dels expedients serà fins al 30 de setembre de 2020.\nS’hauran d’anar incorporant les persones treballadores afectades en les “mesures necessàries” per al desenvolupament de l’activitat.\nEn les reincorporacions es prioritzarà la reducció de jornada laboral.\nEls contractes temporals (inclosos els formatius, de relleu i interinitat) suspesos per ERTO de força major s’entenen interromputs.\nExpedients per causes econòmiques, tècniques, organitzatives i de producció:\nEs manté el procediment de tramitació previst en l’article 23 del Reial Decret-Llei 8/2020, de 17 de març.\nLa tramitació d’expedients ETOP es podrà dur a terme mentre sigui vigent l’expedient de força major que el precedeixi.\nSi l’expedient ETOP s’inicia un cop l’expedient de força major ha perdut vigència, la seva data d’efectes serà la de fi de l’expedient de força major.\nEls expedients ETOP tramitats i vigents amb anterioritat a la vigència de la norma seguiran sent vàlids i aplicables en els termes i període previstos en la comunicació final de l’empresa.\nEn el cas que es comuniqui la decisió final de l’expedient un cop hagi entrat en vigor la norma, s’haurà de tramitar en els 15 dies següents a la data de la decisió final de les mesures adoptades.\nProhibicions comunes durant la vigència dels expedients de força major i ETOP:\nNo es podran fer hores extraordinàries ni establir noves externalitzacions de l’activitat (directes o indirectes).\nEs podran realitzar noves contractacions i/o externalitzacions en el cas que les persones treballadores no tinguin formació i/o capacitació per dur a terme les funcions necessàries. Per procedir, l’empresa haurà d’informar la representació legal de les persones treballadores.\nLa força major i les causes ETOP en què s’emparin els expedients vigents no podran ser justificatives per a l’extinció de contractes de treball i/o acomiadaments.\nL’incompliment de les prohibicions pot ser constitutiu d’infracció i susceptible de sanció prèvia incoació d’expedient sancionador per part de la Inspecció de Treball i Seguretat Social.\nObligacions comunes als expedients de força major i ETOP:\nEs manté l’obligació de comunicar la renúncia total a l’autoritat laboral en el termini de 15 dies a comptar des de la data d’efectes de la renúncia.\nPrèviament s’haurà d’informar el SEPE de la variació de les dades contingudes en la sol·licitud inicial d’accés a la prestació d’atur.\nEn tot cas s’haurà de comunicar al SEPE la finalització i/o variació de les mesures respecte de les persones afectades a mesura que es vagin reincorporant al treball efectiu i en proporció d’aquesta reincorporació, és a dir, la reincorporació total o parcial. Aquesta comunicació haurà de ser prèvia a l’efectivitat de la modificació.\nLa renúncia a l’expedient comporta, des de la seva data d’efectes, la renúncia de les exempcions de cotitzacions de la quota empresarial a la Seguretat Social.\nEs manté l’obligació per part de l’empresa de notificar al SEPE, el mes vençut, els períodes d’activitat de les persones treballadores afectades pels expedients.\nLa comunicació s’haurà de fer previ informe de l’expedient i dies d’activitat, mitjançant fitxer .XML per mitjà de l’aplicació Certific@2 del SEPE.\nEn el cas de reducció de jornada s’hauran de dividir les hores treballades entre el nombre d’hores de jornada habitual i el resultat obtingut és el nombre de dies complets equivalents a l’activitat.\nLa declaració responsable, relativa a l’exempció de cotització de quotes empresarials de la Seguretat Social, i la renúncia a l’expedient s’hauran de realitzar mitjançant el sistema RED de la Seguretat Social.\nEn cas de gaudir de les exempcions de cotització de quota empresarial de la Seguretat Social, hi haurà l’obligació relativa al manteniment del treball durant els 6 mesos posteriors a la vigència dels expedients. Aquesta obligació s’estén als expedients ETOP.\nPer a les empreses que accedeixin a les exempcions per primer cop, el còmput d’aquests 6 mesos es comptarà a partir de la data d’entrada en vigor de la norma.\nMesures en matèria de protecció d’atur:\nLa protecció en matèria de prestació d’atur per a les persones treballadores afectades per expedients de regulació temporal d’ocupació es prorrogarà fins al 30 de setembre de 2020.\nEn el cas de les persones amb contracte fix discontinu i/o que realitzen treballs fixos en períodes de temps fixos i en dates certes, es prorrogarà la prestació d’atur fins al 31 de desembre de 2020.\nMesures en matèria de cotització i vinculades a ERTO de força major i ERTO per causes ETOP:\nExpedients de força major, a partir del dia 1 de juliol de 2020\nEmpreses amb menys de 50 persones treballadores a 29 de febrer de 2020:\nEmpreses en situació de força major parcial:\nSupòsits de reactivació de persones: Exempció del 60% de l’aportació empresarial a la cotització de Seguretat Social dels mesos de juliol, agost i setembre per a les persones que reiniciïn la seva activitat i segons períodes i percentatge de jornada treballada.\nSupòsits de suspensió de l’activitat: Exempció del 35% de l’aportació empresarial a la cotització de Seguretat Social dels mesos de juliol, agost i setembre.\nEmpreses en situació de força major total:\nPer a les persones que continuïn suspeses a 1 de juliol del 2020, i segons els seus períodes i percentatges de jornada, hi haurà una exempció del 70% de la quota empresarial de Seguretat Social.\nEn el mes d’agost l’exempció serà del 60%\nEn el mes de setembre l’exempció serà del 35%\nEmpreses amb 50 o més persones treballadores a 29 de febrer de 2020:\nSupòsits de reactivació de persones: Exempció del 40% de l’aportació empresarial a la cotització de Seguretat Social dels mesos de juliol, agost i setembre per a les persones que reiniciïn la seva activitat i segons períodes i percentatge de jornada treballada.\nSupòsits de suspensió de l’activitat: Exempció del 25% de l’aportació empresarial a la cotització de Seguretat Social dels mesos de juliol, agost i setembre.\nPer a les persones que continuïn suspeses a 1 de juliol del 2020, i segons els seus períodes i percentatges de jornada, hi haurà una exempció del 50% de la quota empresarial de Seguretat Social\nEn el mes d’agost l’exempció serà del 40%.\nEn el mes de setembre l’exempció serà del 25%\nExpedients per causes ETOP, a partir del dia 1 de juliol de 2020:\nEmpreses que vegin impedit el desenvolupament de l’activitat per l’adopció de noves restriccions o mesures de contenció\nLes empreses que sense poder desenvolupar la seva activitat per imposició de restriccions o mesures de contenció en cada un dels seus centres de treball que comportin l’autorització d’un nou expedient de força major, podran accedir, fins al 30 de setembre de 2020, als següents percentatges d’exoneració per a cada persona adscrita al/s centre/s de treball afectat/s:\nExoneració del 80% de l’aportació empresarial a la quota de Seguretat Social.\nExoneració del 60% de l’aportació empresarial a la quota de Seguretat Social.\nAquestes exoneracions seran incompatibles amb les exposades en els dos punts anteriors.\nAquestes exempcions estaran subjectes a les mateixes obligacions que les establertes per les exempcions previstes en els dos apartats anteriors.\nAspectes comuns a les exempcions de cotitzacions de la quota empresarial de Seguretat Social.\nLes exempcions a la cotització de la quota empresarial de la Seguretat Social s’aplicaran prèvia:\nIndicació de les persones, mesura d’afectació i període d’afectació.\nPresentació de declaració responsable, per cada codi de compte de cotització i mes de vigència de l’expedient. La declaració responsable s’haurà de presentar abans de sol·licitar el càlcul de liquidació.\nLes exempcions anteriorment citades no tindran cap efecte per a les persones treballadores.


Una Mama a la Vida Moderna: Viatges de feina\nViatges de feina\nSalutacions des de Túnez!\nAquest és el quart viatge de feina que faig aquest any. Tots han sigut viatges curts de diumenge a dimecres i en tots ells el meu home ha estat cuidant al baby i combinant els horaris de feina per poder portar-lo i recollir-lo de la guarderia mentre jo sigués fora.\nQuan vaig tornar a la feina de la meva baixa maternal, vaig parlar amb els meus caps de departament i els hi vaig proposar que volia involucrar-me més ens els projectes, volia viatjar i sobre tot volia que entenguessin que el fet de ser mare, no tans sols no m´havia limitat com a professional sino que m´havia donat l´empenta que necessitava per creure més en mi i per voler crèixer i progresar en la meva carrera profesional.\nI així va ser com vaig començar una petita revolució en la que vaig voler incloure tots el meus colegues que com jo ens dediquem a fer tasques logístiques i administratives del projectes i que com jo, també estaven dessitjant participar més activament en els projectes. Així va començar tot i un any més tard, puc dir amb un somriure als llavis que ja porto 4 viatges de feina.\nDono les gràcies al meu baby per posar-me les coses tan fàcils. Per adaptar-se perfectament quan li dic que he de marxar uns dies i que el papa cuidarà d´ell. Per entendre que, vindrà un taxi a recollir a la mama i que la mama marxarà uns dies i per explicar a tothom amb un somriure a la cara que " la mama ha marxat en cotxe negre i que mama is coming soon"\nTambé dono les gràcies al meu marit meravellós que sempre m´ha animat a viatgar i sempre m´ha donat la tranquil.litat que necessitava per no patir i poder marxar amb la total seguretat que tot estava control.lat.\nAls meus dos homes de la meva vida, al gran i al petit, gràcies!\nPublicat per MamaModerna a 04:36\nQue xulo! Quina sort tenir una feina on et valoren i que t'omple...i una familia que t'acompanya en aquest camí. Enhorabona!\n(un altre tema: tinc alguna consulta per tu...t'envio un mail!;)\n18 de juny de 2013 a les 5:54\nT'admiro noia!! Em sembles molt valenta, mira. I felicitats per aquesta família maravellosa que has format i que tant et recolza en els teus projectes :))))\n18 de juny de 2013 a les 7:27\nOohh! Avui futbol, pizza i PlayStation! :)\n18 de juny de 2013 a les 13:06\nQue bé que ho puguis compaginar tot!!\nÉs molt important que ens sentim valorades i que poguem treballar en el que ens agrada: és positiu pels nens, per la parella i per nosaltres.\n18 de juny de 2013 a les 14:06\nEnhorabona! No hi ha res com gaudir tant de la feina d'un mateixa i que tots et recolzin :-)\n19 de juny de 2013 a les 8:19\nTunisia és molt maco a més a més... gaudeix-ho !!\nLa primera maleta del baby\n23andMe, fent el test genètic


Presentació de la Revista 5W als alumnes del Màster en Periodisme Polític Internacional\n5W és una revista d'informació internacional amb una aposta radical per la narració i la imatge, en versió web i en paper. L’elaboren reporters i fotògrafs amb voluntat de reunir en un espai històries de fons i el necessari context per entendre la política internacional, la guerra i la pobresa i va néixer el passat mes de setembre.\nAquesta setmana, un dels membres del col·lectiu 5W i ex-alumna del Màster en Periodisme Polític Internacional de la UPF Barcelona School of Management, Marta Arias, va tornar a les aules del màster de la Pompeu Fabra a explicar aquesta nova aposta informativa de periodisme internacional. Marta Arias va explicar com la revista ha aconseguit el record de microfinançament a Verkami. En 49 hores i 20 minuts els aportadors van aconseguir el primer repte de finançament de la Revista 5W: arribar als 25.000 euros. És el projecte periodístic que més ha recaptat durant els dos primers dies en aquesta plataforma. A la pàgina de la campanya, deien que necessitaven 60.000 euros per cobrir 2015, és a dir, per poder crear una plataforma, en web i un cop l'any en paper, on escriure cròniques de llarga distància. Un lloc on veure el món, també, a través de la imatge. I pagant els col·laboradors.\nMarta Arias, de la promoció 2015 del Màster en Periodisme Polític Internacional, va explicar que el col·lectiu de 5W són reporters i fotògrafs amb voluntat de reunir d’explicar i fer entendre la política internacional. La sessió va servir perquè els actuals alumnes del Màster poguessin preguntar des de com es porta endavant el projecte des d'una perspectiva comercial fins a les perspectives del futur d'una aposta que demostra que hi ha interès i suport financer per a una manera alternativa d'explicar l'actualitat internacional fora dels mitjans convencionals.\nQuè és 5W?\nSegons la pàgina web, les 5W són les preguntes que permeten descobrir el món (who, what, when, where and why). La revista és un projecte obert a cobrir tot tipus d'assumptes internacionals (polítics, socials, econòmics, militars i sobretot humans) a través de cròniques, reportatges, entrevistes, fotos i vídeos de tot el món. L’edita el Col·lectiu 5W- amb la col·laboració d'una xarxa de periodistes i fotògrafs desplegats en diversos punts de l'Àfrica, Amèrica, Àsia, Europa i Orient Mitjà-.\nPer a més informació podeu consulta la revista a www.revista5W.com


El Rotary Club de Xàtiva va presentar el primer premi de la XI edició de la Biennal de Gravat “José de Ribera” - Portal de Xàtiva\nEl Rotary Club de Xàtiva va presentar el primer premi de la XI edició de la Biennal de Gravat “José de Ribera”\nL’artista Eduardo Emilio Esparza és el guanyador d’aquesta edició\nDilluns 14 de novembre es va presentar oficialment l’obra guanyadora de la XI edició de la biennal de gravat “José de Ribera”, organitzat pel Rotary Club de Xàtiva., a les instal·lacions del club té al Restaurant Casa la Abuela de Xàtiva.\nL’acte va començar fent una conferència sobre José Ribera, i després es va donar a conèixer l’obra guanyadora d’aquesta biennal, que ha estat atorgat a l’artista colombià Eduardo Emilio Esparza amb l’obra “Visibles 5” tècnica: aiguafort i colografia.. Es va fer una petita explicació de la biografia del guanyador y es pogueren visualitzar algunes imatges d’altres obres de l’autor.\nA més de l’obra premiada, el Jurat va consedir per la seua qualitat 3 Mencions d’Honor, a l’obra: núm. 118 de Irving Herrera d’Oaxaca (México) titulada “Dulce cocuyo” tècnica: xilografia; a l’obra núm.280 de David Maes de Montarén (Francia) per lema “Para A. G.” amb tècnica: punta seca i granejador i 3ª a la núm. 155 de Marcin Bialas de Chruszczobrod (Polonia) amb el lema “SZA E820“, amb tècnica: aiguarfort.\nLa biennal ha arribat a un alt rang, ja que s’han presentat 290 obres, d’autors procedents de 36 països de tot el món. Des de Mèxic, Xina, Japó o Índia, fins EEUU, Argentina o Brasil, junt a nombrosos participants del continent europeu, i per suposat, de les diferents comunitats autònomes espanyoles.\nAquesta biennal de gravats va començar per celebrar el 400 aniversari del naixement de José de Ribera. Com la seua faceta de gravador no era molt coneguda, el Club Rotary va decidir fer-li un homenatge per reconèixer aquesta faceta de l’artista. L’any 1991 es va iniciar la biennal.\nCada dos anys realitzen una biennal de pintura i una altra de gravats, des d’un principi van tindre una bona acollida per part de l’Ajuntament de Xàtiva, i des d’aleshores col·laboren junts en aquestes biennals.\nS’han seleccionat 42 obres, que seran exposades en la Casa de la Cultura a partir del 18 de Novembre.\nPublicado el noviembre 15, 2011 noviembre 17, 2011 Autor Portal de XàtivaCategorías Cultura, XàtivaEtiquetas bienal, club, grabado, josé, ribera, rotary, Xàtiva\nAnterior Entrada anterior: La Policía Local de Alzira incauta más de 1.000kg de naranja robada en diferentes controles\nSiguiente Entrada siguiente: L’Olleria presenta la III edició de la campanya de fidelització del comerç local “Compra a Casa”


El tritó verd reapareix als Aiguamolls de l'Empordà | betevé\nS'ha localitzat una població reproductora d'aquesta espècie protegida, que es donava per extingida a la zona\nBiel Cadilla | Dijous, 21 de Maig del 2020, a les 19.11\nFeia més de 20 anys que no s’observava cap exemplar de tritó verd als aiguamolls de l’Empordà i, de fet, aquesta espècie d’amfibi ja es donava per desapareguda a la zona. Ara, però, l’Observatori Amfíbic de l’associació ecologista IAEDEN n’ha localitzat una població reproductora. Concretament, ha trobat un mascle, diverses femelles i un gran nombre de larves en diferents estadis de desenvolupament.\nProjecte finançat per la Fundació Barcelona Zoo\nLa troballa ha tingut lloc durant la recerca per a l’elaboració de l’Atles d’amfibis del Parc Natural dels Aiguamolls de l’Empordà. Aquest projecte està finançat per la Fundació Barcelona Zoo, amb la col·laboració del Centre de Fauna dels Aiguamolls de l’Empordà i el centre de recerca en ecologia CREAF.\nEl tritó verd està catalogat com a espècie protegida per diverses lleis en l’àmbit estatal, a més d’estar inclosa en el catàleg de fauna amenaçada de Catalunya. Ara, els zoòlegs demanen que s’actuï “de manera efectiva per garantir la supervivència d’aquesta petita població i salvar les possibles amenaces que podrien fer que espècie desaparegués de nou”.\nL’extinció del tritó es donava per feta\nAquest tipus d’amfibi era molt freqüent a la plana de l’Empordà fins als anys 80, però a finals de la dècada dels 90 i principis dels 2000 va començar a desaparèixer. Des de llavors no s’havia trobat cap individu de l’espècie a aquesta zona i se’n donava per feta l’extinció, a causa de la intensificació i canvi agrari, la nitrificació de les aigües i l’arribada d’espècies invasores, com el cranc de riu americà.


El CN Minorisa femení venç l'Hospitalet i manté el domini a la Primera Catalana - Regió7 :: El Diari de la Catalunya Central\nEl CN Minorisa femení venç l'Hospitalet i manté el domini a la Primera Catalana\nredacció | manresa 27.12.2017 | 07:46\nLes manresanes no ho van tenir fàcil però van dominar el marcador Simón NOGUERA\nEl CN Hospitalet va oposar una forta resistència a un CN Minorisa femení que ja era primer de grup matemàticament abans del partit, però que referma el seu liderat a la Lliga Catalana absoluta.\nEl primer quart va estar disputat, amb un parcial de 3-2 per a les locals. Només començar el segon període, les hospitalenques feien l'empat a tres en aprofitar una jugada en superioritat numèrica. De la mateixa manera, Puerta tornava l'avantatge a les de Peirón, que de la mà de Muns aconseguien arribar al descans amb dos gols d'avantatge (5-3).\nA la represa i després del canvi de camp, les del CN l'Hospitalet es van tornar a apropar (5-4). Tot i això, en aquest punt del partit, les manresanes van posar una marxa més i van trencar el resultat a favor seu. Bisbal i Noguera feien que s'arribés als darrers vuit minuts amb tres gols d'avantatge per a les locals (7-4).\nUn avantatge que es va ampliar gràcies a la diana de Bisbal. Les visitants només van poder reduir el resultat en un gol i van assolir un gran resultat davant el líder del grup.


Montitxelvo i Terrateig recuperen el paratge de ‘Les Penyes Albes’ amb ajuda de la Diputació de Valencia | Notícies Dígitals\nMontitxelvo i Terrateig recuperen el paratge de ‘Les Penyes Albes’ amb ajuda de la Diputació de Valencia\n06/11/2017 les penyes albes, montitxello, paratge, terrateig\nLes localitats de Montitxelvo i Terrateig han recuperat el paratge de ‘Les Penyes Albes’ gràcies a les obres finançades per la Diputació. Aquestes obres han sigut visitades per Josep Bort, diputat de medi ambient.\nEl diputat ha explicat que “les Penyes Albes és un paratge natural d’alta qualitat paisatgística que s’ha de posar en valor. Un recurs per a tota la Vall d’Albaida. Per això és important reconèixer l’esforç dels ajuntaments de Montixelvo i Terrateig en millorar les seues condicions d’ús i condicionament d’infraestructures que facen compatible la seua protecció amb l’apropament a tota la ciutadania”\nA Montitxelvo, les obres han tingut lloc en dos zones d’aquest paratge, concretament al pou de ‘El Collado’ i al refugi forestal ‘La Planissa’. Aquests treballs han tingut un pressupost de 10.000,11 euros, dels quals 7.132,95 euros han estat subvencionats per part de la Diputació. Els treballs han consistit en reduir la presencia de combustibles prop del refugi forestal de ‘La Planissa’ i el pou de ‘El Collado’, retirar els arbres que interfereixen a la línia de baixa tensió que alimenta el pou i reparar les cobertes del refugi forestal.\nPel que fa a Terrateig, els treballs han tingut com a objectiu millorar tant el camí com la pista forestal del mateix paratge. En aquest cas, la localitat ha rebut de la Diputació 9.000 euros, el 90% de les factures presentades.\n“Els Paratges Naturals Municipals són espais dotats de figures de protecció de primer ordre i han de ser atesos amb la cura necessària per la seua singularitat i perquè son peces clau del nostre patrimoni natural i pasatgístic”, ha conclòs el Diputat.\nUn paratge d’alt valor botànic\nEl Paratge de ‘Les Penyes Albes’ va estar declarat Paratge Natural Municipal l’any 2010. Situat a la comarca de la Vall d’Albaida, entre els termes municipals de Montitxelvo i Terrateig, aquest entorn natural de 347,42 hectàrees de superfície, acredita una gran qualitat paisatgística, caracteritzada per l’abrupte de les seues muntanyes, les quals formen part d’un gran anticlinal pre-bètic format per les serres del Benicadell, Ador i la ‘Penya Llarga’.\n‘Les Penyes Albes’ atresoren, a la seua vegada, un gran valor botànic amb flora endèmica rara o amenitzada. Quant a la fauna es poden trobar diverses espècies d’amfibis i rèptils protegits, a més de dos jaciment arqueològics –La Cova del Racó Tancat i la Cova Fosca–, així com diversos elements de patrimoni etnològic.\n← El golf genera a la Costa Blanca un impacte econòmic de 450 milions d’euros i 10.000 llocs de treball\nLa Diputació de Valencia inverteix 600.000 euros en la carretera entre Buñol i el Collado Umán que portava anys abandonada →


La setmana literària BCNegra comença avui amb "la ciutat amagada" com a leitmotiv\nPublicat 30/01/2020 10:28CET\nEl festival de novella negra comptar amb més de 60 activitats i més de 97 escriptors\nEl festival barceloní de novella negra BCNegra, que comenar aquest dijous i durar fins al 9 de febrer, tindr el leitmotiv de "la ciutat amagada, la ciutat oculta", amb un programa que comptar amb més de 60 activitats i 97 escriptors, segons l'escriptor i comissari Carlos Zanón.\nEl certamen tindr com a fil conductor "el que no veiem o no volem veure, propi de la novella negra", va explicar recentment Zanón, que va detallar que hi haur 35 taules rodones amb autors d'arreu del món.\nAquesta edició comptar amb la presncia de l'escriptor i guanyador del Premi Pepe Carvalho 2020, Juan Madrid, "un autor transcendental per a la novella negra", segons Zanón, a més de noms com Mariana Enríquez, Antono Manzini, Marc Pastor, Cristina Fernández Cubas i d'altres.\nLa BCNegra és un festival multidisciplinari amb diverses disciplines artístiques a més de la novella negra: es duran a terme activitats relacionades amb la poesia, el cmic, el cinema, les sries i la música.\nUN FESTIVAL DE CIUTAT\nEl festival estar present a la Biblioteca Jaume Fuster, el Conservatori del Liceu, el cinema Aribau, i --per tal de ser fidel al lema del festival-- el colofó tindr lloc en un espai ocult com és el Fossat del Mercat de Sant Antoni.\nTambé s'hi sumaran altres llocs ocults com les rutes pels cementiris de Montjuc i Poblenou, a més de racons amagats a la plaa Reial o al mercat de la Boqueria.\n"El nostre objectiu és mirar aquests llocs amb uns altres ulls, descobrir qu hi ha ocult, i allunyar-nos de la mirada turística", va explicar Zanón.


EL FESTIVAL INTERNACIONAL DE CINEMA FANTÀSTIC DE CATALUNYA S’ACOMIADA AMB BONA NOTA\nAquest dissabte s’anunciava el palmarès del Sitges 2015, on The Invitation es proclamava com la gran guanyadora del certamen. Un thriller juganer i eficaç, que construeix un remarcable nivell de tensió. Aquest exercici bellament modulat és, segurament, el millor treball de Karyn Kusama, que també té entre les seves obres una nominada als Razzie (Jennifer’s Body).\nDurant la roda de premsa, el jurat destacava l’alt nivell de les pel·lícules presentades – no els hi faltava raó - i en resum, que havia estat una edició molt competitiva. L’altre guanyadora d’aquesta 48a edició era The Final Girls, de Todd Strauss-Schulson, un slasher que obtenia dos guardons: el Premi Especial del Jurat i el Premi al Millor Guió.\nEl jurat concedia el Premi a la Millor Direcció a S. Craig Zhaler, per Bone Tomahawk. També atorgava el Premi a la Millor Interpretació Femenina a Pili Grogne pel seu paper a Le tout nouveau testament i el Premi a la Millor Interpretació Masculina per Joel Edgerton, protagonista –i director– de The Gift, un regal pel gènere del suspens, embolcallat amb un llaç de varis girs efectistes.\nEls assistents de la 48a. edició varen atorgar el Premi del Públic de la Secció Panorama Fantàstic a la producció El Eslabón Podrido, una cinta que mostra l’estament més distorsionat d’una societat provinciana no exempta d’estralls, violència i sexe llardós. Una estranya fusió elaborada des d’un prisma crític i sever, que l’argentí Valentín Javier Diment ha sabut conduir amb un ritme escaient.\nPel que fa a la Millor Animació, aquesta ha recaigut a Miss Hosukai, l’estampa d’un mestre de la il·lustració esbossada per un altre mestre, Keichi Hara. Un fresc inoblidable que competia durament amb The Boy and the Beast, anime que confirma el predomini d’un altre institutor de l’animació, Mamoru Hosoda, un especialista en fusionar fantasia i contemporaneïtat.\nPer altra banda, Belladonna of Sadness esdevenia com la peça rara i animada del festival, una còpia restaurada (en 4K) ideada per Osamu Tezuka, el pare del manga japonès. Sense desviar-nos gaire de l’univers otaku, es projectava també la nova entrega de Bola de Drac Z (Resurrection F), una versió fidel i bufonesca que suposava una delícia pels fans de la saga enmig d’un dissabte festiu.\nReferent al cinema asiàtic, Veteran s’emportava el premi a la Millor Pel·lícula de Focus Àsia. Un elaborat relat amb equilibri, control i una execució tècnica gairebé impecable. Aquest thriller policíac, dinàmic i ple de girs de la mà de Kim Seong-hun, combina un recarregat suspens amb espurnes d’humor negre made in Seul.\nI és que el festival està revelant, any rere any, una indústria seulita emergent, la qual ens ha descobert, en aquesta i en anteriors edicions, un gran ventall de formats i narratives. Aquest és també el cas d’Assassination, de Choi Dong-hoon, que irrompia com un avalot a la mateixa secció amb un llarg trepidant i punyent, ambientat als anys trenta.\nAbans de que la línia temporal esvaís el festival, Endorphine, una faula onírica sobre l’existència d’André Turpin, es convertia en una de les sensacions. Tampoc quedaran en l’oblit títols tant suggeridors com Zoom, un compendi endimoniadament deliciós. Un viatge metafísic i multidisciplinari signat per Pedro Morelli, que ampliava els límits de la originalitat a Noves Visions.\nPrecisament aquesta secció la coronava Anomalisa com la triomfadora absoluta. Un stop motion de la mà de Charlie Kaufman que medita amb melangia sobre la condició humana. Una peça artesanal que desprèn molta sensibilitat i que porta l’empremta d’un dels autors amb més personalitat de Hollywood, guionista de Cómo ser John Malkovich o ¡Olvídate de Mi! Un obsequi per l’espectador agut que demana una reflexió profunda sobre la infelicitat i els patrons establerts.\nDe les 169 pel·lícules que integraven les diferents seccions del Sitges 2015, també destaquem cintes que podrien haver-se emportat algun guardó com és el cas de Cemetery of Splendour, que invocava a l’espectador amb un apòleg evocador - introduint suaument elements fantàstics - sense renunciar a l’austeritat intrínseca d’Apichatpong Weerasethakul (un clàssic ja a les últimes edicions del festival).\nSense allunyar-nos del continent asiàtic, a mitja setmana varem poder degustar Nowhere girl, d’un Mamoru Oshii (The Sky Crawlers, Avalon o Ghost in the Shell) en estat de gràcia. Aquesta producció japonesa és una paràbola impregnada d’una delicadesa feridora, on les notes de Mozart suposen l’albaïna abans d’un esclat bèl·lic sorprenent.\nUn dels films que va suscitar més expectació a finals de setmana fou Victoria, de Sebastian Schipperés, que triomfava unes setmanes abans al Festival de Berlin. Victoria (l’heroïna principal) és intrèpida, propera i sensual com la mateixa Laia Costa, actriu catalana amb gran projecció que ens delectava a través de la catifa roja el mateix divendres.\nLa secció oficial d’aquest final de setmana però, llançava focs d’artifici gràcies a Yakuza Apocalypse, de Takashi Miike. Se’ns acaben els sinònims (des dels més positius als més extravagants) per definir al referent nipó, però el que si podem definir és el film que ens ocupa, com un dels llargmetratges més anarquistes de Miike. Surrealisme il·limitat i reguardós d’un realitzador que confessava als jardins del Melià: “com més madur sóc, faig un cinema més jovenívol i despreocupat”.\nLes notes negatives requeien a Journey to the shore, que sincretitza molt bé el món dels vius amb el dels morts però abusa d’espiritualitat. The Dead Room tampoc convencia dins de la secció Panorama Fantàstic, un conte de terror que no aprofita les cartes que mostra, perdent la partida de la por contra l’espectador. Altrament, Macbeth, tot i ser colossal com el mateix Fassbender, no persuadia ni als més teatrals, i és que el bromall del camp de batalla entela tènuement el relat.\nEn aquest esprint abans d’arribar a la meta del Festival -on els zombis del primer cap de setmana quedaven enrere i només els cinèfils afamats arribaven al desenllaç- es varen poder veure apostes tan curioses com The Legend of Barney Thompson, interpretat i dirigit per Robert Carlyle. Probablement la que és la millor comèdia negra d’enguany, tot gràcies a una sàtira incessant i vibrant.\nFinalment, es mereix un apartat propi una de les millors pel·lícules fora de competició. Es tracta de l’últim llenç de Hou Hsiao-Hsien, que va guanyar el premi a millor director al Festival de Cannes 2015 i que ens deixa entreveure una altra obra mestra després de Flores de Shanghai. The Assassin, el seu últim treball, ens trasllada a la liberalitat absoluta a través de pura lírica visual. Un símptoma de que el festival pot anar guanyant espectadors, rigor artístic i qualitat.\nPodeu consultar tot el palmarès, aquí: sitgesLink\nI la resta de crítiques de les pel·lícules del festival, aquí: NIVELL CINEMATOGRÀFIC SOBRE UNA CATIFA ROJA FARCIDA DE GLAMOUR A SITGES\nEscena de The Invitation\nUna crònica d’Èric Antonell\nsegur que the invitation es la pitjor del any com Borgman i Holly Motors, me jugo un pesol\nMarc Js 23-10-2015\naquest any he vist bones pelis, no com lany passat\njo li hauria donat el premi a I AM A HERO sense pestanyejar\nmarti collell - aim 23-10-2015


Expolicencias s'ocuparà d'elaborar el 'merchandising' dels Jocs 2017\nImatge d'un acte de suport a Tarragona 2017 al Barcelona Open Banc Sabadell d'aquest any.\nLa companyia ha realitzat treballs relacionats amb Barcelona World Race o el Mundial de Natació de Barcelona del 2013\nActualitzada 17/05/2016 a les 21:17\nLa companyia nacional Expolicencias S.L. ha estat la guanyadora del concurs públic per als treballs de disseny, producció, comercialització i distribució dels productes promocionals i el merchandising oficial dels XVIII Jocs Mediterranis. El preu d’aquest contracte és de 500.000 euros (sense IVA) i els treballs s’hauran d’executar fins al 31 de juliol del 2017. A la vegada, l’import d’adjudicació inclou un cànon fix de 15.000 euros i un 15% de royalty sobre l’import de vendes. Cal destacar que aquesta companyia presenta una llarga trajectòria en el sector. Així, ha realitzat el merchandising d’esdeveniments com Barcelona World Race 2014-2015, Universiada Invierno Granada 2015, el Campionat del Món de Natació de Barcelona 2013 o el Mundial de Bàsquet FIBA Spain 2014.\nCal destacar que, entre l’ampli catàleg de productes que formaran el merchandising oficial, hi haurà un casc romà dels Jocs Mediterranis. Així, participants i espectadors podran protegir-se del sol o simplement lluir la marca tarragonina rememorant els seus avantpassats.\nSegons les bases del concurs, l’adjudicatària haurà de començar a desenvolupar i posar a la venda aquests productes promocionals enguany. El contracte del servei requereix la figura d’un proveïdor per a la comercialització i l’explotació del programa del merchandising, així com d’un proveïdor encarregat de la producció dels objectes promocionals destinats a satisfer les diferents necessitats del Comitè i la Fundació Tarragona 2017. La concessió de la marca tindrà una validesa de deu anys i inclourà la producció i comercialització de la mascota del certamen esportiu. Més enllà del casc romà, el paquet de promoció tarragoní de promoció dels Jocs està format per elements tan habituals com samarretes, gorres, clauers, imants o adhesius. Les exigències mínimes també contemplen la creació de bosses gym-sack –les motxilles de cordills i de tela–, mocadors, polseres de silicona, tasses, pai-pai i el peluix de la mascota escollida. El proveïdor també haurà de gestionar de manera integral els punts de venda, tan físics com a través del portal web. La política de preus es fixarà conjuntament entre el proveïdor i la Fundació Tarragona 2017.


Nostre centre | COL·LEGI JESÚS MARIA Palma\nEl Col·legi Jesús Maria és un centre privat-concertat que, partint d'una concepció cristiana de l'home, de la vida i del món, s'ofereix a totes les famílies de l'entorn per col·laborar en l'educació integral dels seus fills.\nTé com a titular la Congregació de les Germanes Missioneres dels Sagrats Cors i s'acull als concerts econòmics promoguts per l'administració educativa (Govern de les Illes Balears) per tal de poder estar a l'abast de tots aquells que, lliurament, s'hi vulguin atansar.\nDisposa d'un ideari educatiu (Caràcter Propi) i resta oberta i en constant comunicació amb la realitat plural de la societat que l'envolta a fi d'anar acomodant la seva proposta educativa a les demandes i necessitats de la mateixa.\nLa comunitat educativa es sent compromesa amb la realitat cultural, el coneixement de la qual es considera pas previ i necessari per obrir-se a la diversitat de cultures i entorns propis del món actual.\nFinalment, la nostra escola, compromesa amb la persona, pretén despertar-li tots aquells valors que l'han de mostrar d´una manera justa i solidària, reflexiva i conscient, segura i satisfeta, responsable i compromesa amb ella mateixa, amb els altres i amb l'entorn.


El cistell de fruites - Dofins de Colors\nL’animador es situa al centre de la rotllana. Si t’assenyala i et diu “Maduixa, maduixa” diràs el teu nom; si et diu “Llimona, llimona” diràs el nom de la persona que està a l’esquerra; si et diu “Taronja, taronja” diràs el nom de la persona que està a la dreta. Si diu “cistella de fruites” tots canvien de lloc. Si algú no recorda del nom d’algun companys seu, serà qui es posarà al centre.\nSí algun alumne té problemes d’expressió oral, es pot acordar que un dit de la mà és maduixa, dos dits és llimona i tres taronja. També es poden utilitzar targetes dibuixades.


El Món | "Legalitat": la de la llei del més fort\nper Patrícia Martínez 02/10/2017\nFora d'aquesta legalitat vivim molta gent. També els milers de persones que van sortir diumenge a la tarda, a molts llocs de l'estat espanyol, a concentrar-se i manifestar-se contra la violència del govern del PP, la policia i la guàrdia civil a Catalunya. Ja ho sabíem, que els més de dos milions de persones que vam anar a votar diumenge vivim fora de la legalitat que violenta amb les estructures d’Estat.\ncal aquí també el discurs d'odi contra els homes que sempre fa aquesta senyora? parlar de la realitat del mascle Rajoy i no dir res de la realitat de la femella Soraya és una mostra clara de la interpretació malalta dels problemes de la societat que té aquesta senyora\nFinalment, avui m'ha agradat un article seu. Endavant tots, dones i homes !\nEn Jordi Galves, al nacional, coincideix amb vostè: "Com fan els maltractadors que maten dones indefenses els polítics del govern del Partit Popular sostenen que tenim només el que ens hem buscat"\nNarcís ( petit comentari perquè ningú s'hi agafi un abatiment per raó del ' blanc ' d'aquesta secció !)\nRas i curt: 1. Ja tocava que el text parlés d' aquesta misèria d'estat o a mig camí de l'EI i la civilització! i 2. Ja tocava posés nom femení entre éssers d'allò més malvats ( hi havien dones entre els criminals .. així com el munt que hi són a política!)! PD: el text no encerta gens ni mica en parlar de ' militarització ' de la dona .. a saber qui empenta, pressiona àdhuc provoca aquest masclisme i, què dir-ne, de baixa estofa!!\nVull expressar el meu agraïment més profund a totes aquelles dones i homes que es van oferir de forma voluntària per fer possible el referèndum el diumenge 1 d' Octubre, posant en risc no només la seva integritat física. Des de l'obligat anonimat al que ara ens obliga l'estat repressor vull demanar que arribat el moment se'ls doni el reconeixement i agraïment que es mereixen perquè, gràcies a ells, nosaltres vam poder votar. Pel vostre valor sempre us portarem molt a dins del nostre cor.\nJa sols faltaba que el sortir de URGENCIAS amb la recepta a la mà cami de la farmacia,també t'agues-in hostiat per portar UNA PAPERETA.


El 2007 la població en edat de treballar era de 257 persones, 165 eren actives i 92 eren inactives. De les 165 persones actives 140 estaven ocupades (77 homes i 63 dones) i 25 estaven aturades (14 homes i 11 dones). De les 92 persones inactives 37 estaven jubilades, 16 estaven estudiant i 39 estaven classificades com a "altres inactius".\nEl 2009 a Montcombroux-les-Mines hi havia 172 unitats fiscals que integraven 366,5 persones, la mediana anual d'ingressos fiscals per persona era de 13.049€.\nRésumé statistique Fitxa resum de dades estadístiques de Montcombroux-les-Mines a l'INSEE.\nÉvolution et structure de la population Fitxa amb el detall de dades de Montcombroux-les-Mines a l'INSEE\nObtingut de «https://ca.wikipedia.org/w/index.php?title=Montcombroux-les-Mines&oldid=25130371»


Ona Codinenca – Pàgina 8 – Ona Codinenca\nDissabte 13:00 14:00\nDissabte 14:00 14:30\nDissabte 14:30 15:00\nDissabte 15:00 16:00\nDissabte 16:00 17:00\nDissabte 17:00 18:00\nno responses. gener 9, 2017 Gemma Permanyer\nOna Codinenca reestrena l’informatiu “Eix 59” amb un format renovat a partir d’aquest 9 de gener. L’informatiu passarà a ser diari, enlloc de bisetmanal com fins […]\nno responses. gener 5, 2017 Gemma Permanyer\nEls Reis arriben per Ona Codinenca\nMelcior, Gaspar i Baltasar ja ho tenen gairebé tot a punt per arribar a la nostra vila i poder repartir regals a tots aquells qui aquest […]\nno responses. desembre 28, 2016 Gemma Permanyer\nOna Codineca et narra el Catalunya Tuníssia de futbol\nLa programació de Nadal d’Ona Codinenca continuarà aquest dimecres 28 de desembre amb la narració del partit de futbol que enfrontarà la selecció catalana amb Tuníssia, […]\nno responses. desembre 21, 2016 Ton Falqués\nMés de 3 hores sense llum a Sant Feliu\nEduard Batlles Des de les 11 del matí d’aquest dimecres, uns 2.000 abonats de la companyia Electra Caldense a Sant Feliu de Codines estan sense llum. […]\nno responses. desembre 10, 2016 Gemma Permanyer\nOna Codinenca se suma als actes de la Marató amb un especial des de la fira de Nadal\nOna Codinenca se sumarà, diumenge, als actes que Sant Feliu de Codines fa per La Marató de TV3 amb un programa especial des de la Fira […]\nno responses. desembre 5, 2016 Gemma Permanyer\nEix 59 – Dilluns 5 de desembre\nI els titulars més destactas de l’eix 59 d’avui són: L’ Ajuntament de Sant Feliu de Codines no obrirà les portes el 6 de desembre, dia […]\nno responses. desembre 4, 2016 Gemma Permanyer\n‘En clau de música’ es trasllada per un dia al casal d’avis\nEl passat dimecres dia 30 de novembre, els membres del programa “En Clau de Música”, al Casal dels Avis de Sant Feliu de Codines. El Pau, […]\nno responses. novembre 28, 2016 Gemma Permanyer\nEix 59 – Dilluns 28 de novembre\nEl primer balanç del Gran Recapte apunta que se superaran els 4 milions de quilos d’aliments Sant Feliu de Codines es vesteix de festa durant el […]\nno responses. novembre 25, 2016 Gemma Permanyer\nEix 59 – Dijous 24 novembre 2016\nAquest cap de setmana se celebra la vuitena edició del Gran Recapte d’Aliments i els municipis de l’Eix 59 ens expliquen com ho estan preparant Divendres […]\nno responses. novembre 23, 2016 Gemma Permanyer\nUn conte d’Ona Codinenca al programa La Moixiganga\nEn motiu de la celebració del Dia Internacional dels Drets dels Infants, que se celebra el dia 20 de novembre, el programa infantil de ràdio “La […]


Cal aplicar mesures per a evitar més Baldrigues mortes - Amics de les Illes Formigues\nper IllesFormigues\t18 maig, 2020 No hi ha comentaris encara\nInici » Cal aplicar mesures per a evitar més Baldrigues mortes\nApareixen un munt de baldrigues mortes a la platja de la Fosca, a Palamós.\nTotes havien estat víctimes de males pràctiques dels pescadors de la zona.\nEl dilluns passat, dia 11 maig , van aparèixer a la platja de la Fosca, a Palamós, un munt de baldrigues mortes a trencar de les onades.\nSuposadament els pescadors, en recollir els estris per pujar les captures a bord de les seves barques, van trobar-se aquestes aus marines atrapades en els hams. Un cop extretes el corrent, les portà fins a la platja de la Fosca.\nBaldriga cendrosa, espècie protegida\nEn el nostre litoral hi trobem tres espècies diferents de baldrigues: la baldriga mediterrània (Puffinus yelkouan), la baldriga cendrosa (Calonectris diomedea) i la baldriga balear (Puffinus mauretanicus).\nLes dues primeres catalogades segons la llista vermella de la IUNC com a espècies en perill i la baldriga balear catalogada com a espècie en perill crític d’extinció.\nA les nostres costes són espècies protegides.\nPassen majoritàriament part de les seves vides al mar, realitzant desplaçaments de milers de quilòmetres per intentar localitzar les seves preses favorites i apareixen per la costa en l’època de reproducció, que no comencen fins als 7 anys d’edat, quan posen un únic ou.\nLa baldriga pot arribar a viure més de 30 anys, aquestes característiques de vida fa que siguin molt sensible a la mort prematura causada per les arts de pesca, ja que moltes aus ni tan sols han tingut temps de començar a criar.\nEn poques paraules, són uns animals magnífics, que cal protegir.\nEvitar els accidents, evitar més morts d’espècies protegides\nEl que va passar a la Fosca, desgraciadament, no és la primera vegada i tan corbs marins, com baldrigues o fumarells, tots ells especialment protegits, cauen víctimes dels arts de pesca, tant de professionals com de pesca esportiva.\nEn el cas de la Mediterrània, la pesca amb palangre de fons és principalment artesanal, però els hàbits de pesca (calada durant l’alba, quan les aus estan més actives) i la pròpia configuració del palangre (l’ús d’esquers atractius per als ocells i la utilització de flotadors que disminueixen la velocitat d’enfonsament dels esquers), faciliten la captura involuntària de aus.\nRecordem que els pescadors perden desenes o centenars d’esquers destinats a les espècies objectiu, i fins i tot pot danyar les seves arts de pesca.\nTot plegat convida a millorar , per a ser més efectius i menys nocius.\nExisteixen maneres d’evitar-ho.\nS’han fet nombrosos estudis i des del Departament d’Agricultura, Ramaderia, Pesca i Alimentació s’han publicat manuals i instruccions que conviden a prendre una sèrie de mesures molt poc costoses, que redueixen molt significativament la pesca accidental d’ocells marins.\nPesca de palangre. Com reduir la captura accidental d’aus marines.\nCal afegir que aquesta pesca és accidental, per tant, que els agents rurals no procediran amb una sanció, sinó que la seva acció és la de cercar un centre de recuperació on un servei veterinari aplicarà el tractament que li pertoqui a l’au.\nEn el cas que les aus capturades accidentalment, estiguin mortes, també s’ha d’informar els agents rurals, ja que proporcionen informació molt valuosa per a diversos fins científics de gran interès per a la conservació de les aus i del medi marí, com estudis d’alimentació i contaminació.\nÉs absolutament necessari fer l’esforç de posar en pràctica aquests usos.\nUna simple línia d’espantaocells o una pesca nocturna en són suficients per resoldre gran part d’aquest problema.\nAquestes mesures, dissenyades específicament per a la pesca amb palangre, funcionen amb notable èxit, podent reduir més de l’90% les captures d’aus! A més, són fàcils d’implementar i de baix cost per al pescador\nPetits canvis en els hàbits amb grans efectes\nTambé cal fer esment que els pescadors són els primers interessats en la protecció del medi natural de la nostra costa.\nEvitar els robatoris dels esquers i les captures accidentals permetrà una bona convivència entre les aus i els palangrers al mar.\nLa solució per evitar aquest conflicte es basa en petits canvis en els hàbits de pesca que comporten grans beneficis tant per a les aus com per als pescadors.\nNingú vol que la pesca a les nostres aigües sigui un problema, tothom espera que formi part de la solució.\nEsperem que els homes de la mar comencin a ésser-ne conscients.\nHams sense ocells – UNIVERSITAT DE BARCELONA\nAnteriorUllastres ha de ser conservat i protegit\nSegüentSessió plenària de la Taula de Cogestió Marítima del Litoral del Baix Empordà


EL DOCUMENTAL DEL 1R VOLT OLIGOTÒXIC JA ESTÀ EN OBERT! - ESF\nLa Xarxa per la sobirania energètica i les entitats que en formen part, us presenten el documental del 1r Volt Oligotòxic, un material visual que ens recorda la primera experiència d’aquesta visita guiada i participada a diferents lluites locals que resisteixen davant grans projectes energètics imposats. El Volt va ser un recorregut per alguns dels indrets del territori català que pateixen els impactes de model energètic oligopòlic, fòssil i nuclear.\nAquesta primera experiència va donar protagonisme als grups i comunitats locals que el denuncien, a més de generar també debat sobre les alternatives davant d’aquest. El 1r Volt també va permetre establir vincles entre diferents grups, campanyes i plataformes locals, així com agafar embranzida per a una segona edició.\nAixí doncs, amb l’ànim de teixir aliances futures per donar resposta als grans projectes energètics, després de dues edicions, i amb l’alegria de poder compartir aquest documental de la mà de la productora Zink in Films, estem contents d’anunciar que hi ha energia per a engegar el Volt III.\nConvidem a totes aquelles persones o col·lectius que vulguin formar part del grup impulsor, es posin en contacte amb nosaltres, per tal d’organitzar-nos i sumar esforços en una activitat tan motivadora però que és alhora una carrera de fons.\nGràcies per compartir i difondre el documental, per haver-ne estat part, i per seguir-ne sent en tot el que queda per Voltar!\nI recordeu: “De vegades ens hem d’aturar a escoltar els territoris”\nA l’Equador durant dècades l’aigua ha passat\nLa @irenegopi ens presenta el darrer estudi d’ES\nInfants i adolescents són col·lectius especialme\n[Activitat en anglès] La pobresa energètica té\nFeliç diada de #SantJordi2020! 🌹🐉 📚Per c\nLa setmana vinent comença el #FestivalDevreporter\nEl Primer Festival Devreporter de @lafedecat tanca


MIÜLAS mobles: Neteja i protecció del mobles envernissats\nNeteja i protecció del mobles envernissats\nEn aquest post explicarem com netejar els mobles envernissats, sobretot els que estan envernissats a l’antiga, és a dir, els que estan acabats amb goma laca. Tot i així, també podria servir per als que estan acabats amb vernís tapaporus.\nPer a fer-ho necessitem:\n- Drap fi per a treure la pols.\n- Aigua destil·lada per humitejar, no mullar.\n- Sabó neutre amb aigua destil·lada.\nEl primer pas i molt important és treure la pols amb un drap fi. Després d’això, s’ha d’intentar netejar el moble de la manera més innòcua possible i no utilitzar gaires productes que venen al mercat per abrillantar o netejar ja que van formant una capa de greix que enfosqueix el moble. El millor és l’aigua i el sabó, sempre vigilant de no mullar-ho gaire.\nSi es vol abrillantar, el millor és la cera. No obstant, cal tenir en compte que la cera és difícil d’aplicar ja que, una vegada posada, s’ha de fregar molt perquè no quedin restes i quedi ben brillant.\nHi ha una sèrie de fórmules per reanimar vernissos de mobles que estan en bon estat però estan molt bruts o apagats. Us mostrarem dues fórmules:\nPer a la primera fórmula necessitem:\n- 4 parts d’essència de trementina\n- 1 part d’oli de llinosa amb assecant\nEs fa una mescla amb l’essència de trementina i l’oli de llinosa. Tot seguit, humitegem un drap amb aquesta barreja i l’apliquem sobre el moble. Es deixa un quart d’hora i s’asseca amb un altre drap.\nCompte!! Si el moble té esgarrapades no es pot fer, ja que l’oli pot tacar la fusta que no té vernís i enfosquir-la.\nPer a la segona fórmula necessitem:\n- Un terç d’oli de llinosa amb assecant\n- Un terç d’alcohol\n- Un terç d’essència de trementina\n- Una cullerada de vinagre de vi\nS’aplica exactament igual que l’altra fórmula. Cal fer una mescla amb tots els productes i aplicar-ho sobre el moble amb un drap. Transcorregut un quart d’hora, s’asseca amb un altre drap.\nPublicat per Miülas: miulasmobles@gmail.com a 10:33


L’ADT voreja la sorpresa contra el líder (75-79) – AD Torreforta\nL’ADT voreja la sorpresa contra el líder (75-79)\nAjustada derrota de l’ADT davant el CB Roser (75-79), en un partit que els barcelonins, líders de la categoria, van haver de treballar molt per endur-se. Tot i arribar a perdre de fins a 22 punts en el tercer quart, els tarragonins van tirar d’orgull per reduir distàncies i arribar amb opcions al final de matx, que va acabar decidint-se per l’encert en els tirs lliures dels visitants.\nEls de Jonathan Quina van mostrar la seva pitjor cara en la primera part, sent superats pel rival una vegada rere altra. Fluixos en defensa i erràtics en atac, els de Ponent no van poder aturar el vendaval del CB Roser. Liderats per Xavi Assalit, els barcelonins van arribar al descans amb un 29-48 que semblava deixar sentenciat el partit.\nEls primers minuts de la represa van mantenir el mateix guió. El líder va continuar passejant-se sobre el parquet del Casal Riu Clar, portant la seva major diferència als 22 punts (37-59). La reacció local va arribar amb un parcial de 12-3, liderat per Devon Dorsey, tancant-se el tercer quart amb un 49-62 favorable als visitants. La sortida fulgurant de l’ADT en el darrer assalt, amb un parcial de 7-1, va ajustar el marcador encara més (56-63). Però el CB Roser va reaccionar, portant la seva diferència més enllà dels deu punts altre cop. La victòria semblava decantar-se en favor dels barcelonins, però els de Jonathan Quina no van rendir-se. En el tram final de partit van retallar les diferències altre cop, arribant a situar-se a només tres punts. Van somiar amb la remuntada. Però des del tir lliure, el líder no va fallar i va acabar sumant la victòria per un ajustat 75-79.\nCal destacar que Devon Dorsey va disputar el seu darrer partit amb l’ADT. Aconseguida la permanència, el pivot tornarà aquest dimarts al seu país per temes personals. En el seu comiat al Casal Riu Clar, va fer el seu millor partit de la temporada amb 38 punts, 18 rebots i 51 de valoració, el seu màxim aquest curs.\nResultats i classificació. Jornada 24.\nEstadístiques ADT vs CB Roser.\nL’ADT voreja la sorpresa contra el líder (75-79)2017-04-102017-04-10https://adtorreforta.com/wp-content/uploads/2020/09/logo-menu-2.pngAD Torrefortahttps://adtorreforta.com/wp-content/uploads/2020/09/logo-menu-2.png200px200px\nL’ADT guanya a la pista del Lluïsos (58-59) i segella la permanència a Copa Catalunya2016-2017, ADT, Bàsquet, Copa Catalunya, Lluïsos\nWe Love You, Devon!2016-2017, Copa Catalunya, Devon Dorsey, MVP


El president de la Diputació Provincial participa en la clausura d'un esdeveniment que arriba al seu 763 edició i que ha comptat amb més de 150 expositors en el passeig de l'Albereda de la capital dels Ports.\nEl president de la Diputació de Castelló, José Martí, ha destacat avui el potencial d’esdeveniments com la Fira Agrícola i Ramadera de Morella per a “generar riquesa i lluitar de forma decidida contra la despoblació”. Martí ha fet aquestes declaracions en la jornada de clausura de la 763 edició d’una fira que ha comptat amb la presència de l’alcalde de Morella, Rhamsés Ripollés; el secretari autonòmic d’Agricultura i Desenvolupament Rural i director de l’Agència Valenciana de Foment i Garantia Agrària, Francisco Rodríguez Mulero; el diputat en les Corts Valencianes Ernest Blanch i el President de la Associació Firal, Ivan Pitarch.\nJosé Martí, en la clausura, ha felicitat el poble de Morella i, per extensió, a tota la comarca “per haver sabut mantenir una fira que té el seu origen al segle XIII”. Segons el president de la Diputació, “esdeveniments de la potència de la Fira de Morella ens marquen el camí a seguir, que no és uns altre que continuar apostant per accions que generin riquesa, que impulsin l’activitat econòmica i que, en definitiva, permetin crear llocs de treball i fer front de manera decidida a la despoblació, que és un dels reptes d’aquesta nova diputació que va començar a treballar el mes de juny passat”.\nMartí, que ha realitzat un recorregut pels més de 150 expositors que han format part de la Fira, ha subratllat la “clara disposició del sector primari per créixer”, subratllant que el sector ramader i agrícola continua sent un “pilar fonamental per al desenvolupament de la zona”. En aquest sentit, s’ha compromès a continuar estudiant “mesures que ajudin a generar activitat econòmica i riquesa als nostres pobles”.\nEn aquest sentit, afegeix que “totes les administracions hem d’acostar l’espatlla i treballar de forma coordinada perquè el sector sigui viable i creixi, perquè cada dia més persones puguin viure del treball del camp”. José Martí ha destacat la qualitat de les carns de la zona, dels embotits, de la tòfona… “El que hem de fer és potenciar aquest sector per a aconseguir una producció major que tingui una bona sortida al mercat”, ha remarcat José Martí, qui ha volgut deixar clar que en aquesta labor “sempre ens tindran com a aliats perquè la nova Diputació que va arrencar el passat 28 de juny té molt clar que ha arribat el moment dels municipis d’interior”.\nJosé Martí, en aquesta línia, ha tornat a recordar que es treballarà per a “adoptar mesures que permetin que la gent pugui desenvolupar els seus projectes sense haver de marxar-se de la terra en la qual van néixer”, de la mateixa manera que es defensaran projectes “perquè persones d’altres llocs vengen a l’interior a treballar i viure”.\nEl president de la Diputació, per a acabar, reconeix que “tots sabem que és complicada la batalla per a posar fre a la despoblació, que no és una labor fàcil”, però insisteix que “donarem el millor de tots nosaltres per a aconseguir-ho”


Els grups municipals opinen (juliol 2015) | Ajuntament de Granollers\nInici » Els grups municipals opinen (juliol 2015)\nEls grups municipals opinen (juliol 2015)\nPortaveu del Grup Municipal de PSC\nEstem convençuts que la ciutat necessita un govern sòlid, per teixir acords, amb tots els grups municipals, en tant que representants dels ciutadans, però també amb la societat civil, les entitats socials, econòmiques, culturals i esportives, i els veïns i veïnes un a un si fa falta.\nDemocràticament els granollerins i granollerines ens han atorgat, als socialistes i a l’alcalde Josep Mayoral, una majoria clara.\nL’exercirem amb humilitat, amb modèstia, amb prudència i com sempre hem fet amb diàleg.\nPerò amb una defensa ferma dels drets socials, del dret a l’educació i a la sanitat per a tots i totes, de la igualtat d’oportunitats per a tothom, de l’accés a la cultura. Defensa de la justícia social, el valor més preuat pels socialistes.\nCal treballar per garantir a tothom l’assoliment de drets tan fonamentals com el de l’accés a l’alimentació, a un habitatge digne o a la cobertura de les necessitats més bàsiques.\nSeguirem treballant per una ciutat que cerqui l’equilibri social, econòmic.\nTreballarem per una ciutat en renovació constant.\nLa creació d’ocupació, de noves activitats per generar oportunitats i recursos econòmics segueix sent prioritari.\nReforçarem el teixit industrial. Treballarem per l’atracció de noves empreses de base tecnològica i del coneixement com un dels nous factors de competitivitat de la ciutat. La innovació i l’ajuda al talent caminaran junts.\nParaules com compromís, diàleg, passió, emocions, proximitat, suma, ideals, impregnaran, no ho dubteu, el programa de govern.\nI seguirem fent de la transparència la nostra manera de fer.\nHem constituït un nou Ajuntament. La ciutadania ha parlat prou clar. Felicitem en Josep Mayoral i el seu equip de regidores i regidors per la seva victòria electoral, que li atorga una nova majoria absoluta, i li desitgem, de tot cor, sort i encerts en aquests nous 4 anys de govern.\nLa democràcia, la veu de les urnes és sovint difícil d’interpretar però mai és equivocada. Sempre concedeixen a tothom aquell espai des d’on millor se’ls pot servir. A nosaltres ens tocarà servir des de la oposició. No m’agrada aquest concepte, prefereixo parlar de “Minoria”. No estem aquí per oposar-nos sistemàticament al govern. Treballarem per controlar l’acció de govern, per representar a l’Ajuntament les 3.740 persones que ens han votat i a tantes d’altres que vulguin ser representades i ateses per aquest grup municipal. Ens posem doncs, al servei dels ciutadans i les ciutadanes. I treballarem, legítimament, per seguir bastint una alternativa de govern en aquesta ciutat perquè, malgrat els resultats electorals, no abandonem la idea de la necessitat d’alternances democràtiques que tota ciutat necessita.\nEstem en temps complicats, de canvis. Tenim molts debats oberts sobre la taula que requereixen de claredat, diàleg i acords. Seguim tenint una situació de greu crisi econòmica, amb més de 5.000 aturats. També tenim una política envellida i encarcarada que la gent demana a crits que es reformi i torni a ser una eina útil. L’entrada de nous grups polítics a l’Ajuntament és una demostració d’aquest moment de canvi i de pluralitat. I tenim un procés d’alliberament nacional que esperem que porti Catalunya a la independència. Són reptes que s’han d’afrontar. Vetllarem perquè sigui així.\nTenim 4 anys per davant per servir als nostres veïns, als nostres conciutadans. Sense oblidar mai que tots els qui estem a l’Ajuntament, malgrat les nostres diferències ideològiques, tenim aquest objectiu comú: fer de Granollers, d’aquesta ciutat, d’aquesta societat, un lloc on viure millor i on la gent pugui ser feliç. Allà ens hi trobareu els propers 4 anys i quan calgui.\nPortaveu del Grup Municipal d'ERC - Acció Granollers\nComencem una nova legislatura i, primer de tot, volem donar les gràcies a totes les persones que ens han fet confiança, una confiança que a nosaltres ens tocarà exercir des de l’oposició. Com sempre, ho farem en positiu i amb voluntat de construir una ciutat més lliure, més justa i amb més oportunitats per a tothom.\nPer fer-ho, hem d’anar més enllà de la simple gestió de la ciutat. Tenim per davant quatre anys plens de reptes i, per resoldre’ls amb èxit, els haurem d’afrontar plegats, ajuntament i societat civil, de forma compartida.\nEn un moment on la política no gaudeix de la millor salut arran de molts casos de corrupció i tràfic d’influències, tenim el dret i la responsabilitat de donar el millor de nosaltres per assolir una democràcia avançada, bastint un nou ajuntament, obert i transparent, que reti comptes als ciutadans i que sàpiga involucrar-los en la presa de les millors decisions.\nHaurem de treballar junts i amb més eficiència a favor de la justícia social per donar solucions estables a les persones sense feina i a les que han perdut el seu habitatge o estan a punt de fer-ho.\nTenim el repte de fer de Granollers una ciutat atractiva per a la implantació d’empreses i facilitar els projectes d’emprenedoria. L’administració local ha de ser un soci i no un entrebanc.\nPerò no només hem de treballar per fer una ciutat atractiva per als sectors econòmics, sinó també per a la gent, desplegant actuacions pròpies de l’urbanisme social que vagin més enllà d’asfaltar aparcaments i que no limiti les propostes estètiques. Volem un Granollers on valgui la pena viure-hi i amb personalitat pròpia.\nEls propers anys, lleis com la LRSAL limitaran de forma irracional la capacitat de l’ajuntament per donar respostes als problemes dels veïns i veïnes de Granollers. És el moment de posar sobre la taula tota la nostra capacitat creativa i innovadora, el nostre talent i imaginació per trobar les solucions adequades a cada situació.\nI, no menys important, des d’ERC - Acció Granollers continuarem insistint en la necessitat de situar Granollers en el mapa de les ciutats compromeses amb el procés de transició nacional.\nPor o sin imperativo legal\nPer primera vegada Ciutadans comptarà amb presència política en el ple de l'Ajuntament de Granollers, tot un honor i orgull per a nosaltres.\nAgraïm a tots els nostres votants l'oportunitat brindada i desitgem correspondre la seva confiança amb esforç, valentia i transparència. També recordem a tots aquells que durant els últims anys van col·laborar per a l'arribada d'aquest dia. Ho hem aconseguit companys!\nLa nostra labor des de l'oposició es basarà en la lluita contra l'atur, la reactivació dels barris, la protecció dels ciutadans en risc d'exclusió social i en la promoció de Granollers com a marca. Volem atreure empreses per disminuir l'alt índex d'atur actual mitjançant la definició i implementació d'un pla de màrqueting per a la ciutat. No podem quedar-nos de braços creuats, hem d'anar a la cerca de projectes que incentivin la creació de llocs de treball.\nEls nostres barris es mereixen una millor qualitat de vida; hem de potenciar la seva accessibilitat i reactivar el petit comerç de proximitat. Rescatar les persones, no els bancs; la política ha d'estar al servei del poble i no dels interessos financers. Considerem que tot això hauria d'haver estat el veritable centre de l'agenda política en els últims anys.\nSerá la nuestra una oposición abierta al diálogo y respetuosa pero, también sumamente rigurosa y exigente. No nos esconderemos. No nos escudaremos en “imperativos legales” para, contradictoriamente, participar de lo que rechazamos; no invocaremos a la “libertad de expresión” para justificar la falta de respeto e insulto a ninguna bandera o himno. No discriminaremos a nadie en razón de su ideología política o lengua. Para nosotros no hay catalanes de primera o segunda categoría. Defenderemos la legalidad vigente sin medias tintas. No cederemos al chantaje de los que buscan la ruptura y división parapetándose en fórmulas de antaño ya caducas y sin cabida en la Unión Europea de hoy y mañana.\nLo prometemos, por o sin imperativo legal.\nGrup Municipal de CUP\nComencem a afrontar les conseqüències de la crisi sistèmica capitalista patriarcal. S’obre pas a una nova forma de fer política que evidencia la incapacitat de la vella política, que no dóna ni espais de participació ni veu al poble. Vella política limitada a l'urna, a la professionalització i a la corrupció. Vella política, que ha desactivat la consciència de poble i del moviment popular.\nEstem convençudes que el govern local és una oportunitat real que pot propiciar una devolució del poder a la comunitat, convertint a les classes populars en els autèntics subjectes de la política.\nPer això cal sortir als plens a defensar el nostre territori, el teixit agrícola, el comerç de proximitat i rebutjar a les grans construccions siguin F1, 4t Cinturó o grans superfícies multinacionals.\nCal situar al centre del debat el dret a l’habitatge digne, doncs a Granollers 3.000 pisos buits conviuen amb ordres de desallotjament injustos. No volem\ndesnonaments a Granollers, ni famílies sense llum, gas o aigua, i més quan aquest servei és de competència municipal.\nCal fer propostes per l’ocupació i combatre la precarietat laboral. Posar l’accent damunt de les 8.000 granollerines aturades i la cobertura de les necessitats bàsiques dels més desfavorits. Sense oblidar-nos de les més de 600 persones que viuen sense permís de residència i vetades dels seus drets més fonamentals.\nCal defensar al Ple els serveis públics i l’embat contra les polítiques privatitzadores: la preservació d’un sistema sanitari universal i de qualitat i l’escola pública, no segregada, equitativa i socialment justa.\nI cal defensar, si cal, la desobediència que acceleri la ruptura democràtica amb l’Estat, la necessària desconnexió amb Espanya i traci ponts de solidaritat amb els pobles que, com nosaltres, lluiten pel seu alliberament.\nSom formiguetes i creiem que la unió fa la força.\nSom somnis i la ferma voluntat de fer-los possibles.\nTreballar, treballar, treballar\nJosé María Moya Losilla\nPortaveu del Grup Municipal de PP\nEl dia 24 de maig 42.948 persones estaven cridades a votar i, la meva primera participació en aquest butlletí, és per agrair a les 1.299 persones que van donar suport a la candidatura del PP de Granollers amb el seu vot. Gràcies. Tenim la responsabilitat de treballar per no decebre-us. I, com no, tenim 41.649 motius per treballar.\nTota la gent i equip del grup municipal assumim amb molta il·lusió, ganes, voluntat, compromís, entusiasme i responsabilitat poder representar i treballar per a aquesta gran ciutat que és Granollers i tota la seva gent.\nVull dir-vos que el nostre full de ruta i premisses en aquesta legislatura serà fer una política constructiva, de consens, però sempre crítica amb els temes que calgui.\nSerem una oposició que farà complir, que les coses que es diguin es facin, i que el govern municipal assumeixi amb eficiència i eficàcia les seves responsabilitats, drets i deures sempre en compliment de la llei.\nAquest grup municipal es compon de ciutadans que s’estimen i senten Granollers i VOLEN TREBALLAR I FER DE GRANOLLERS LA MILLOR CIUTAT.\nHi ha problemes molt importants per solucionar a Granollers i el primer de tot és l’atur, així que és el primer en què ens posarem mans a l’obra, i ens arremangarem, per reduir la taxa d’atur al municipi, i que els nostres ciutadans tinguin una feina digna per tirar endavant les seves famílies.\nVolem, des d’aquest grup municipal, fer política molt propera, de tu a tu, de carrer, volem ser la teva veu i oïda de tot el que passa al poble. Volem ser ràpids i àgils solucionant tot allò que et preocupa. Estem a la teva disposició les 24 hores del dia els 365 dies de l’any, tant a les xarxes socials, correu electrònic, com al whatsApp, per fer-nos arribar el que necessitis.


La promoció i la innovació social sostenible, clau per al desenvolupament del territori | Nació Solsona\nper Redacció, Solsona | 3 d'octubre de 2019 a les 09:36 |\nParticipants a la jornada\nL’objectiu d’aquesta jornada, organitzada per Foreco amb la col·laboració del CTFC i Arca, en el marc del projecte europeu SIMRA, és recopilar i difondre les lliçons apreses sobre com fomentar els processos d’innovació social a les zones rurals. SIMRA entén la innovació com un procés d’aprenentatge i construcció col·lectiva de solucions als problemes de les zones rurals, on la comunicació, el coneixement i el compromís de les comunitats amb el territori és un aspecte clau. Per això, es va comptar amb la presència de diverses iniciatives que ja estan en marxa al territori. Tots aquests projectes tenen un denominador comú: contribueixen a què el territori on es desenvolupen sigui més sostenible.\nEntre d’altres, es va presentar els projectes amb els quals s’està treballant des del Leader de la Catalunya central, que van des de projectes vinculats a la promoció dels recursos turístics a la protecció d’espais naturals. Per part del CTFC, Mireia Pecurul va presentar les tasques que s’estan portant a terme vinculant els efectes dels boscos i la natura en la salut i el benestar de les persones.\nLa identitat territorial, el compromís i la flexibilitat són factors claus perquè aquestes iniciatives tirin endavant. També cal destacar la cooperació entre els diferents nivells de l’administració i la millora de la comunicació entre els actors del territori. D’altra banda, les necessitats de cada acció són diferents en funció del seu context: mentre en alguns casos es necessita més capital social per mobilitzar a massa crítica, en altres la manca d’encaix d’aquestes noves iniciatives en programes d’ajuts en zones rurals existents en dificulta la implantació.\nSIMRA és un projecte europeu de quatre anys (2016-2020). El seu objectiu és millorar la comprensió de la innovació social i la governança en el sector agrícola, forestal i de desenvolupament rural, així i com impulsar-les en les zones rurals de tota Europa i els països del sud del Mediterrani. A Catalunya, en són socis el CTFC i FORECO.\nEconomia, territori, sostenibilitat, CTFC, innovació social


Cendrers de platja biodegradables\nEts aquí:Cendrers de platja biodegradables\nDimecres, 19 Agost 2020 11:58\nConscienciació sobre el manteniment de les platges\nEl programa integral Fem Platja! 2020 de la Unitat de Serveis i Sostenibilitat de l’Ajuntament amb el suport i col·laboració de Pro-Activa Serveis Aquàtics, concessionària del servei de salvament i socorrisme, reparteix aquest estiu fins a 15.000 cendrers de platja entre els banyistes. L’acció, que fa anys que es desenvolupa, presenta com a novetat la renovació del model, de 13 per 5 cm. en forma piramidal de color marfil i personalitzats amb el logotip turístic de la població, ara elaborat amb material biodegradable segons les normes ISO en aquest àmbit, que no genera microplàstics i que amb el temps es descomponen en biomassa, CO2 i aigua.\nDistribució de 15.000 cendrers de platja biodegradables\nNo generen microplàstics i es descomponen en biomassa, CO2 i aigua\nPiramidal de 13x5 cm de color marfil i personalitzats amb el logotip turístic\nCampanya de conscienciació sobre el manteniment i neteja de les platges\nMés en aquesta categoria: « Rutes autoguiades amb Natura Local\tPublicació de llibre “Radio Mi Amigo” »


P13 | Ona Moianès\nLa primera etapa de la Volta a Catalunya passa pel Moianès\nmarç 21st, 20170367 L’italià Davide Cimolai es proclama, contra pronòstic, vencedor de la prova inicial POL Estrada Plans - Ahir va iniciar la primera etapa de la 97a Volta Ciclista a Catalunya que va circular, en una part del seu quilometratge, pel Moianès. La fase constava d’un total de 178 quilòmetres, i, amb sortida i arribada a Calella, va transitar pels municipis de Castellterçol, Moià i Collsuspina. De dues a tres del migdia es va prohibir la circulació de qualsevol mena de vehicle a la Carretera de Barcelona (C-59), a la Carretera de Vic (N-141c) i als carrers adjacents. Mossos d’esquadra i personal de l’organització van procedir a...\nPsicosi golejadora al derbi del Moianès: Collsuspina 5 - Castellterçol 3\nmarç 12th, 20170356 El Collsuspina s’imposa al Castellterçol i es proclama guanyador del derbi del Moianès com a local Pol Estrada Plans - Un gol matiner de Ferran Ribó va deixar atònits als visitants, que durant la primera meitat es van veure superats en gairebé totes les facetes del joc. Per acabar-ho d’adobar, Jordi Marsinyac va anotar el 2-0 abans que l’àrbitre senyalés el descans. Malgrat la dificultosa situació, el Castellterçol no es va rendir i va oferir una bona segona meitat. L’afició visitant va seguir donant alè als jugadors, que van respondre amb dos gols de Jordi López i Gerard Manyosa per igualar el marcador....\noctubre 27th, 20160279 Treballaran conjuntament per revaloritzar el jaciment ALBERT VILANOVA FARRÉS - Ahir es van reunir a la cova representants de l'Iphes (Institut Català de Paleoecologia Humana i Evolució Social), del servei arqueologia de la generalitat i de l'Ajuntament, presidint l'acte l'alcalde Dionís Guiteres. El motiu de la reunió entre aquestes parts va ser començar a treballar conjuntament en la revalorització del jaciment de cara a les properes campanyes d'excavació i, a més a més, fer-lo accessible al públic. Aquesta trobada arriba dos mesos després de la important troballa d'un nen neandertal a la Cova de les...\nOló reviu la primera trobada de bastoners de Catalunya per celebrar-ne els 40 anys\noctubre 14th, 20160393 La primera trobada, el 1976, es va celebrar a Oló ALBERT VILANOVA FARRÉS - L'any 1976, Santa Maria d'Oló va acollir la primera trobada bastonera de Catalunya. Ara, 40 anys després, Oló tornarà a acollir la trobada conmemorativa per celebrar-ne l'aniversari. Així, aquest dissabte 15 d'octubre, s'hi celebrarà el 40è Aniversari de la Primera Trobada Nacional de Bastoners de Catalunya amb la presència de les mateixes colles que l'any 1976 i algunes més. La festa començarà a les 5 de la tarda, amb una cercavila que recorrerà els carrers del poble. Aquesta ruta s'acabarà a la Plaça Sant Antoni Maria...\nEl Moianès és la segona comarca on més va créixer la natalitat el 2015\noctubre 13th, 20160617 Per darrere del Pallars Sobirà ALBERT VILANOVA FARRÉS - Tot i que el nombre de naixements a Catalunya l'any 2015 va disminuir un 2% respecte l'anterior, el Moianès ha viscut un augment considerable en la seva taxa de natalitat. De fet, és la segona comarca on més va créixer el 2015 amb un 19,4%, mentre per davant hi ha el Pallars Sobirà amb un 33%. Pel que fa a noms, la Catalunya Central coincideix amb la resta del territori i el més posat en el cas dels nens és Marc, amb una freqüència de 21 per cada 1000. El canvi arriba, però, amb el nom de nenes. Si el més posat a Catalunya és Martina, a l'interior...\nEl Moianès promou la 'Comarca 42' en un cap de setmana intens\noctubre 5th, 20160226 Promoció cultural, gastronòmica, esportiva, de natura i turística ALBERT VILANOVA FARRÉS - El Moianès oferirà dos dies plens d'activitats durant el proper cap de setmana del 8 i 9 d’octubre per donar a conèixer la comarca 42. El número de la comarca (el Moianès és la número 42 a Catalunya) i també la situació geogràfica (el Moianès es troba a uns 42 quilòmetres de Barcelona) és el que ha portat la campanya a dir-se MOIANÈS 42. El proper divendres a les 7 de la tarda , a l'Auditori Sant Josep de Moià, es presentaran totes les activitats que es desenvoluparan el cap de setmana. L’objectiu...\nEls Picapolls de la Gavarresa celebren el 1r aniversari del bateig\nsetembre 4th, 20160382 ALBERT VILANOVA FARRÉS - El 5 de setembre de l'any passat, coincidint també amb la Festa Major d'Artés, la colla castellera dels Picapolls de la Gavarresa va ser batejada a la plaça Faura estrenant camisa morada i alçant un 5 de 6 inèdit per la colla fins aquell moment. Aquest dissabte, pràcticament un any després, els Picapolls van arribar amb molta força i moltes trobades a l'esquena a una nova Festa Major del municipi del Bages. En aquesta ocasió, el grup va executar castells ja més habituals en ells, com ara un 5 de 6 o un 4 de 6 amb pilar. L'última actuació que havia fet la colla fins ara era en la recent Festa Major de...\nEl Moianès Round Fest s'acaba a Oló després de 4 dies i 4 nits de ruta\nagost 20th, 20160289 ALBERT VILANOVA FARRÉS - Aquest migdia, Santa Maria d'Oló ha acollit l'última fase de la ruta del Moianès Round Fest, que ha durat 4 dies i 4 nits. Aquesta festa, ja iniciada l'any passat i que en aquesta ocasió ha acumulat més de 300 participants, va començar a Moià el passat 16 d'agost amb un sopar i fent nit a les Faixes. El segon dia del festival comarcal va començar un altre cop a Moià i amb l'objectiu d'arribar a Monistrol de Calders, amb activitats durant tota la jornada com les que es van realitzar a Calders durant el dinar. Un cop a Monistrol, s'hi van fer diversos jocs, sopar i fnalment una acampada. El següent...\nL'Ajuntament d'Oló defensa que ha seguit la mateixa línia de comunicació amb tots els partits polítics\njuny 28th, 20160261 ALBERT VILANOVA FARRÉS - Després de les crítiques rebudes per la gestió de les xarxes socials, l'Ajuntament de Santa Maria d'Oló ha volgut respondre a les acusacions que l'assenyalaven d'utilitzar els perfils de la institució per a promocionar actes d'Esquerra Republicana. En aquest sentit, l'Ajuntament defensa que "sempre difonem els actes de totes les entitats del poble i seguim els mateixos criteris amb els partits polítics, tal com es pot comprovar a les nostres xarxes socials i agendes en paper". Aquests són els exemples que posa l'Ajuntament, on comparteixen també actes de la CUP. Avui i demà a Oló. #agendaOlo amb...


El CH Olot obté una merescuda victòria davant l'Arenys de Munt (4-2)\nComentaris tancats a El Club Hoquei Olot aconsegueix una merescuda victòria davant l’Arenys de Munt (4-2)\nEl Club Hoquei Olot va aconseguir una merescuda victòria en la visita de l’Arenys de Munt a la capital garrotxina. Els olotins van saber reaccionar després de perdre un avantatge de dos gols i es van acabar imposant 4-2.\nEl Club Hoquei Olot va donar bona mostra de quin tipus d’equip és en la visita de l’Arenys de Munt a la Garrotxa. Els homes de Miquel Ràfols van saber sobreposar-se a les circumstàncies, que els havien fet perdre dos gols d’avantatge. L’Olot es va mostrar fort mentalment i això va ajudar a l’hora de guanyar el partit. I és que tot i el bon inici, aquest gol de l’Arenys al límit del descans feia preveure una segona meitat moguda. Poc van trigar els visitants en mostrar que, tot i el bon joc que estava duent a terme l’Olot, la victòria els sortiria cara. La segona meitat va arrencar amb domini altern però els visitants van estar més encertats i van igualar el marcador. Per sort local, la jugada següent al gol visitant, va arribar la reacció. El 3-2 al marcador era just i va aconseguir que no els entressin els nervis als de groc. El desavantatge al marcador va fer molt mal als visitants, que van veure com l’Olot trobava la xarxa de nou i, amb el 4-2, adormia el partit per aconseguir una victòria d’or.\nLa Garrotxa és una de les comarques de Catalunya que més activitat programa al llarg del desembre i fins a mitjans de gener, relacionada amb el Nadal. D'aquesta, la majoria, més d'un centenar, es veu concentrada a la capital de la comarca. Divendres passat…


Torna el festival gastronòmic Passeig de Gourmets, on els xefs més destacats de Passeig de Gràcia presentaran les seves propostes culinàries a preus especials. © Mahala Nuuk.\nPer Maria Rabella | 01 oct. 2021\nLa iniciativa gastronòmica de l’Associació del Passeig de Gràcia reprendrà la seva tercera edició, ajornada el març de l'any passat per la pandèmia, del 14 al 24 d’octubre\nCarme Ruscalleda a l’Hotel Mandarin Oriental. Nandu Jubany al Majestic. I Martín Berasategui al Monument Hotel. Aquests són alguns dels noms i dels espais que encendran els fogons de les seves cuines i obriran les portes dels seus establiments perquè els amants de l’alta gastronomia de Barcelona puguin tornar a gaudir dels seus plats durant deu dies.\nDesprés d’ajornar la seva última edició —la tercera— el març de l’any passat per la declaració de l’estat d’alarma a causa de la pandèmia del coronavirus, el Passeig de Gourmets torna amb força per celebrar-se del 14 al 24 d’octubre d’aquest any. El festival, que va ser impulsat per l’Associació de Passeig de Gràcia per primera vegada el 2018, té com a objectiu descobrir als barcelonins les tendències culinàries del Passeig de Gràcia a preus especials. La recepta? Ruta de platerets a 7 euros i menús degustació a 50 euros en 16 restaurants de primer nivell. En les dues últimes edicions s’han venut més de 20.000 platerets i 4.000 menús degustació.\nCada restaurant que hi participa escull lliurement la seva oferta. És a dir, decideix si ofereix platerets —ració una mica més generosa que una tapa—, menú degustació, o ambdues. La majoria, expliquen els organitzadors, tria l’oferta completa. Es poden consultar les propostes dels restaurants participants aquí. Per als amants dels menús degustació, un advertiment: s’haurà de reservar. Per als platerets, qui primer arribi, primer serà servit. Les dues opcions inclouen beguda —Estrella Damm o Cava Juvé & Camps—, i per 15 euros més es podrà gaudir d’una experiència de maridatge més completa amb DO Cava.\nTambé tornen les Nits a 4 mans, experiències on els xefs de la passejada conviden a altres amics de professió i cuinen junts. El 14 d’octubre Martín Berasategui cuinarà amb Xavier Goicoechea, al restaurant Oria del Monumental Hotel. El 20 d’octubre Nandu Jubany i Fina Puigdevall seran al Solc, del Majestic. I el 21 d’octubre Sergio Ruiz i Rodrigo de la Calle es posaran al capdavant dels fogons de l’Almanac.\nLa capital catalana té 31 estrelles Michelin, sis s’amaguen darrere de les portes de restaurants de Passeig de Gràcia. Durant la celebració de Passeig de Gourmets alguns d’aquests establiments, juntament amb altres entitats relacionades amb el món de la restauració, organitzaran un seguit d’activitats —xerrades, tallers, concursos— per divulgar la gastronomia i manera de fer de les seves cuines i establiments. Són les anomenades experiències gourmet.\nLuis Sans, president de l’Associació de Passeig de Gràcia, ha definit així l’edició d’enguany: “Aquesta edició és molt especial perquè sabem que el públic ho està esperant amb moltes ganes. Per la nostra part, només volem que els barcelonins tornin als restaurants de Passeig de Gràcia i se’ls facin seus“.


Habitació doble estàndard | Hotel el Convent de Begur 4*\nHome Habitacions Doble Estándar\nHabitació doble estàndard amb estil clàssic i elegant. Habitacions fresques, decorades amb tons negres i blancs mantenen l'immobiliari conservador de l'antic convent. Donen a la part lateral de l'edifici i tenen finestres exteriors amb vistes al mur vegetal i l'entorn natural de l'hotel, la temperatura converteix aquestes estances en les més fresques a l'estiu.\nL'habitació doble estàndard disposa de: aire condicionat, calefacció, sòl rústic, armari, bany privat, dutxa, mini bar, assecador de cabell, amenities, telèfon, escriptori, televisió, kettles, Wi-Fi gratuït i caixa forta.\nSuperfície de l'habitació: 14 m2 - 16 m2 (aprox.).\nTipus de llit: 1 llit doble de 1.50 m / 2 llits junts de 0.90 m.\nA les habitacions estàndard no existeix la possibilitat d'allotjar a una tercera persona.


Cervera s’omple de propostes culturals – Comarques de Ponent\nCervera s’omple de propostes culturals\nEl taller familiar Volar dibuixant de Noemí Villamuza, autora de les il·lustracions de l’espectacle La nena dels pardals, donarà el tret de sortida aquest dimecres a les activitats d’aquesta setmana de Cervera Capital de la Cultura Catalana 2019. L’activitat, que a hores d’ara ja té l’aforament complet, tindrà lloc a les 6 de la tarda a la Biblioteca Comarcal Josep Finestres.\nEl taller és una activitat paral·lela de l’espectacle La nena dels Pardals que s’estrena diumenge a les 6 de la tarda al Gran Teatre de la Passió. Es tracta d’un espectacle basat en el llibre amb el mateix nom de Sarah Pennypacker, adaptat per la companyia Teatre al Detall i amb la música en directe de La Tresca i la Verdesca i les il·lustracions de Noemí Villamuza. Tot plegat s’emmarca dins el projecte Llibres a escena, que vol fomentar el gust per la lectura a partir de tres eixos: literatura, il·lustració i teatre, un projecte de nova creació de Cervera Capital de la Cultura Catalana 2019.\nDijous el Museu de Cervera acollirà la inauguració de l’exposició Fadunito 15 anys, que recrea l’aniversari de la companyia cerverina internacional de teatre de carrer, que enguany ha presentat el seu espectacle Fragile. Work in progress en el marc de la Capital Cultural. La mostra es podrà veure fins el 23 de febrer.\nEl cap de setmana s’iniciarà amb la jornada Dones rurals, motor de progrés, que forma part de la ‘V Jornada sobre emprenedoria i lideratge femení’, que se celebrarà dissabte de 9 a 2 a l’Auditori de Cervera.\nEl mateix dissabte l’Auditori municipal acollirà a 2/4 de 9 de la nit Epíclesis Flamenca un recital de flamenc tradicional i modern d’Albert Cases Boquet, d’arrels cerverines que actua a Cervera per primer cop després de girar per tot el món.


Els serveis d’ocupació i promoció econòmica de Sant Joan Despí ofereixen atenció telemàtica - Komunica.press\nInici Baix Llobregat Sant Joan Despí Els serveis d’ocupació i promoció econòmica de Sant Joan Despí ofereixen atenció...\nEls serveis d’ocupació i promoció econòmica de Sant Joan Despí ofereixen atenció telemàtica\nAmb l’objectiu de mantenir l'activitat formativa, Promodespí ha posat en marxa un primer curs online adreçat a comerços, empreses i persones emprenedores\nL’Ajuntament de Sant Joan Despí manté, tot i la situació provocada per la crisi de la COVID-19, els seus serveis d’ocupació, gestió d’ofertes de treball i suport a autònoms, empreses i comerç mitjançant l’Oficina virtual de Promodespí, que ofereix atenció telemàtica. Malgrat que les oficines de Promodespí estan tancades i que s’han suspès totes les activitats presencials, els serveis continuen actius de forma telemàtica mitjançant el correu electrònic promocio@sjdespi.net.\nMitjançant l’Oficina virtual de Promodespí s’ofereix atenció i assessorament a les persones emprenedores i es gestiona el Punt d’Atenció a l’Emprenedor; s’atenen tràmits i consultes per a autònoms, empreses i comerç; i es realitza atenció i orientació a persones treballadores en situació d’atur o de recerca de feina. En funció de l’orientació requerida, es fan contactes telefònics o per videoconferència. Promodespí també fa un seguiment de les persones usuàries dels seus programes, com ara el Club de Feina, i la borsa de treball local es manté activa i qualsevol persona que s’hi vulgui inscriure ho pot fer enviant la seva sol·licitud i el seu curriculum. Promodespí també gestiona les ofertes de treball d’aquelles empreses que necessiten incorporar personal, aquests dies molt especialment en serveis essencials relacionats amb la crisi sanitària per la COVID-19.\nArticle anteriorLa Fundació Arrels activa un nou equip de carrer i un servei telefònic per fer front a l’estat d’alarma\nArticle següentCal personal sanitari per als centres residencials d’atenció a la gent gran del municipi


Potenciar els emprenedors - aula d'economia i empresa\nPosted on 17/05/2021 14/05/2021 Author Estudis d'Empresa 0\nNecessitem empreses. Especialment quan en moments de crisi moltes agonitzen i s’agreuja el problema de l’atur i la manca d’ingressos. La dimensió mitjana de l’empresa a casa nostra és massa reduïda. Només el 0,1% del cens empresarial són empreses amb més de 250 treballadors. Una empresa petita presenta alguns avantatges com la rapidesa en la presa de decisions, la capacitat adaptativa o la flexibilitat estratègica. En contra, per manca de massa crítica i escassetat de recursos, sol tenir serioses dificultats per innovar. Els referents d’innovació empresarial són les anomenades startups, un tipus d’empresa jove que respon a una oportunitat de mercat amb creixements ràpids incorporant tecnologies avançades i models de negoci disruptius. Emprendre significa identificar una oportunitat de negoci i transformar-la en empresa, creant valor per la societat. Aquest valor no és solament intern (treballadors i directius), sinó també extern (clients, proveïdors, hisenda pública…). Pugem i baixem dels pisos on vivim amb ascensors. L’emprenedor que va veure l’oportunitat existent va ser Elisha Otis, qui vengué el primer ascensor a Manhattan l’any 1857. Molts anys després, continuem fent el mateix. Emprendre és una activitat globalment necessària i l’emprenedor hauria d’estar ben considerat socialment. Però Espanya (i Catalunya) és el regne de l’enveja. Crear una empresa comporta gestionar un munt de situacions complexes, potser productives i a ben segur financeres i econòmiques. Però també pressuposa uns valors morals. L’emprenedor assumeix un risc. Ningú sap si el negoci anirà bé o malament. I en un país d’envejosos, qui triomfa es converteix en un explotador odiat i qui fracassa en la riota de la gent. En paraules de Miguel de Unamuno, l’enveja és la gangrena de l’ànima espanyola.\nDe la mateixa manera que l’arribada de la informàtica i dels mòbils va aportar canvis significatius a l’empresa, la digitalització torna a ser una nova font d’oportunitats. La innovació crea valor al reduir costos i diferenciar el producte. Però Espanya és la terra del “que inventen ellos” i mai ha destacat en talent inventiu. Tampoc cal confondre la recerca amb la innovació. Es poden enterrar molts milions en activitats de R+D que no s’acabin transformant mai en nous productes. I algunes innovacions notables s’han aconseguit sense finançaments espectaculars. Pensem, per exemple, en el cas de Starbucks, una empresa que revoluciona un sector tan madur i tradicional com és la venda de cafè. La posició espanyola, tant en esforç inversor en R+D com en els resultats obtinguts està per sota de la mitjana. Un camí a transitar per augmentar la innovació i creació d’empreses és fomentar que els treballadors d’una empresa ja existent es converteixin en emprenedors. Això és, fomentar la intraemprenedoria. En el moment en què els directius considerin que una iniciativa pot triomfar, es separaria de l’empresa matriu i formaria una unitat de negoci independent. Es tracta de no perdre les oportunitats que es perceben més fàcilment des de dins d’una empresa. Els treballadors han de poder generar negoci diversificant amb nous productes i obrint-se a més mercats, o creant una nova empresa startup propietat de la primera.\nUn exemple n’és Instagram. Ideada per Apple com un espai per compartir fotografies amb eines d’edició, va aconseguir reunir una nombrosa comunitat d’usuaris. I Facebook va decidir comprar-la per 1.000 milions de dòlars l’any 2012. També la companyia espanyola Abertis va agrupar algunes unitats internes d’infraestructures de comunicacions sense fils, i el 2015 va preparar la seva sortida a borsa amb el nom de Cellnex Telecom. És lògic pensar que la proliferació de noves empreses filials a partir de l’empresa mare necessita finançament. I aquí els fons europeus Next Generation podrien servir per finançar la intraemprenedoria, fent un paper d’àngels inversors (business angels) o fons de capital risc. La participació de l’intraemprenedor en una part de la propietat de la nova empresa pot ser un altre mecanisme que incentivi la creació de startups. No facilitar la intraemprenedoria pot significar deixar escapar oportunitats de negoci i fossilitzar-se en la rutina. Especialment en temps de crisi com ara, necessitem tots els mecanismes possibles per multiplicar el número d’empreses innovadores i potencialment rendibles en sectors estratègics de tecnologia avançada. Per escapar de la trampa del deute i l’envelliment, de la dependència del turisme i l’excés de funcionaris, cal tornar l’esperança als joves creant llocs de treball. De res serveix invertir en digitalització i economia verda si no es generen llocs de treball i vitalitat econòmica. Potenciem, doncs, els emprenedors.\nPrevious PostEntrevistes de l’Aula d’Economia i Empresa – Lluís Vidal Sixto, coordinador d’assessorament CCOO